**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PROJEKTO „ŽAGARIŲ KAIMO BENDRUOMENĖS RENGINIŲ KOKYBĖS GERINIMAS“ DALINIO FINANSAVIMO**

2021 m. gegužės 20 d. Nr. 34-802

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, 2021 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. gruodžio 17 d. įsakymu Nr. 3D-862 „Dėl 2021 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I prioriteto „Besimokanti, socialiai atsakinga ir pokyčius kurianti bendruomenė“ 1.2 tikslo „Gerinti socialinių ir sveikatos paslaugų kokybę“ 1.2.1 uždavinio „Gerinti aplinką veikti nevyriausybinėms organizacijoms ir bendruomenėms“ priemone 1.2.1.1 „Nevyriausybinių organizacijų ir bendruomenių veiklos stiprinimas“, atsižvelgdama į asociacijos Žagarių kaimo bendruomenės 2021 m. gegužės 12 d. prašymą „Dėl projekto finansavimo“, Lazdijų rajono savivaldybės taryba n u s p r e n d ž i a:

1. Numatyti iš Lazdijų rajono savivaldybės biudžeto lėšų asociacijos Žagarių kaimo bendruomenės projekto „Žagarių kaimo bendruomenės renginių kokybės gerinimas“ daliniam finansavimui ne daugiau kaip 447,40 Eur visų tinkamų finansuoti išlaidų. Bendra projekto vertė – 3447,40 Eur.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL PROJEKTO „ŽAGARIŲ KAIMO BENDRUOMENĖS RENGINIŲ KOKYBĖS GERINIMAS“ DALINIO FINANSAVIMO**

**AIŠKINAMASIS RAŠTAS**

2021-05-17

Lazdijų rajono savivaldybės tarybos sprendimo projektas „Dėl projekto „Žagarių kaimo bendruomenės renginių kokybės gerinimas“ dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I prioriteto „Besimokanti, socialiai atsakinga ir pokyčius kurianti bendruomenė“ 1.2 tikslo „Gerinti socialinių ir sveikatos paslaugų kokybę“ 1.2.1 uždaviniu „Gerinti aplinką veikti nevyriausybinėms organizacijoms ir bendruomenėms“ priemone 1.2.1.1. „Nevyriausybinių organizacijų ir bendruomenių veiklos stiprinimas“, bei atsižvelgiant asociacijos Žagarių kaimo bendruomenės 2021 m. gegužės 12 d. prašymą „Dėl projekto finansavimo“.

Sprendimo tikslas – numatyti iš Lazdijų rajono savivaldybės biudžeto lėšų asociacijos Žagarių kaimo bendruomenės projekto „Žagarių kaimo bendruomenės renginių kokybės gerinimas“ daliniam finansavimui ne daugiau kaip 447,40 Eur visų tinkamų finansuoti išlaidų.

Asociacija Žagarių kaimo bendruomenė pateikė ir laimėjo finansavimą projektui „Žagarių kaimo bendruomenės renginių kokybės gerinimas“ pagal 2021 metų nacionalinės paramos kaimo bendruomenių veiklai teikimo taisyklėse, patvirtintose Lietuvos Respublikos žemės ūkio ministro 2021 m. gruodžio 17 d. įsakymu Nr. 3D-862 „Dėl 2021 metų nacionalinės paramos kaimo bendruomenių veiklai teikimo taisyklių patvirtinimo“, nustatytą remiamos veiklos sritį – kaimo bendruomenės materialinės bazės sukūrimas ir (arba) stiprinimas. Bendra projekto vertė – 3447,40 Eur.

Vykdant projekto veiklas, siekiant gerinti renginių kokybę, bendruomenė planuoja įsigyti sulankstomus stalus ir kėdes bei vežimėlius jų laikymui ir prašo prisidėti Lazdijų rajono savivaldybės biudžeto lėšomis ne daugiau kaip 447,40 Eur visų tinkamų finansuoti išlaidų.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė